Beboer: – Vi kan ikke reise tilbake til Syria, selv om til og med brannen følger oss hit
– Vi visste ikke om det var ekte, men antok at det var falsk alarm, så vi ventet på at noen skulle slå den av. Plutselig banket en venn på døren i panikk og sa vi måtte ut. Jeg tok datteren min (9) opp fra sengen og sønnen min (17) og hastet ut, sier syriske Bassel Al-Taham til VG. Det var natt til onsdag at det brøt ut brann i Hemsedal statlige asylmottak. 162 beboere ble evakuert og ingen ble skadet i brannen. Tidlig onsdag morgen ble det bekreftet at brannen var slukket, men brannvesenet vil drive etterslukking utover dagen. Foreløpig vil hverken politiet eller brannvesenet si noe om brannårsaken. – Vi innkaller vitner til avhør, sikrer elektroniske spor og sjekker busselskap for å se om noen har gått av og på, og så videre. Vi etterforsker bredt, og kan ikke utelukke noe som helst. Per nå etterforskes det som en brann, men vi har selvfølgelig det som har skjedd i Sverige i tankene, sier regionlensmann i Hornindal Inger Lill Lanes til VG. Stor oversikt: Brannene som ryster Sverige Noen av dem som måtte evakueres var Bassel Al-Tahhan og hans familie. Han kom til Norge fra Syria sammen med datteren Alisser (9) og sønnen Amjad (17) for 40 dager siden. Den lille familien lå og sov på asylmottaket da brannalarmen gikk natt til onsdag. Les alt om brannen herHan forteller at det gikk av 4 – 5 falske alarmer på mottaket tirsdag, og mange av beboerne brukte derfor lang til på å forstå at det denne gangen faktisk brant. – Datteren min gråt lenge, for hun skjønte ikke hva som skjedde. Hun var veldig redd, sier han fortvilet, og fortsetter: – Da vi kom ut innså jeg at jeg hadde alle dokumentene mine der inne, så jeg løp inn igjen, selv om det var fare for livet mitt. Jeg kunne ikke miste det, det forteller hvilken utdanning og kompetanse jeg har, og det er alt jeg har. Ordfører: Raser etter hærverk på planlagt asylmottakAl-Tahhan forteller at familien har møtt mye fare på flukten fra Syria, og at de trodde de ville være trygge her. – Sprinkleranlegget fungerte ikke, og de falske alarmene gjorde at vi trodde det var «ulv ulv». Vi kunne dødd, sier han, tydelig rystet. Begge barna hadde bare nattøy på seg da de måtte evakuere fra asylmottaket, og da VG møter dem har Alliser fremdeles ikke sokker på føttene. Hunn gir forsiktig uttrykk for at hun fryser i de få plussgradene som solen har rukket å gi onsdag formiddag. – Vi vet ikke om det var påsatt eller ikke, men det var veldig farlig. Jeg vil be myndighetene ta vare på flyktningene og sørge for at de plasserer oss på sikre steder. Vi har rømt fra krig og trusler og trodde dette skulle være slutten av reisen, sier Al-Tahhan. Han forteller at flere forsøkte å slukke brannen, men at den var ute av kontroll.– Folk må forstå at vi ikke kommer til Norge fordi vi vil bo på et fint hotell eller få gratis mat. Det er ikke en del av den syriske kulturen. Jeg har utdannelse, jeg vil jobbe og betale skatt. Jeg vil bli en norsk borger. Jeg vil gi barna mine en utdannelse. Familien startet ifølge Al-Tahhan flukten med en livsfarlig båttur fra Tyrkia til Hellas. Deretter reiste de gjennom Serbia, Makedonia, Østerrike, og deretter direkte til Norge. – Vi har møtt flere gode mennesker her. En frivillig hjelper oss å lære norsk, for systemet er veldig tregt. Han tilbød oss også å bo hos han i natt, hvis vi ikke hadde noe sted å dra, sier han og fortsetter: – Vi kan ikke reise tilbake til Syria, selv om til og med brannen følger oss hit. Det er farlig for både meg og barna.Politiet holder nå på med taktiske undersøkelser. – Bygget har jo brent til grunnen. Hva forventer dere å finne? – Det er ikke sikkert det er så mye å finne. Det gjenstår å se. Vi har bedt om bistand fra Kripos, men har ikke fått tilsvar ennå. I en så alvorlig sak er det helt naturlig å be om bistand, sier regionlensmann i Hornindal Inger Lill Lanes til VG. – Hvordan er sikkerheten på de andre mottakene i området? – Det er et spørsmål vi må stille oss nå, og vi må sikre at rutinene er på plass. Til det er vi nødt til å bruke interne krefter på mottakene. Politiet har ikke kapasitet til å være på alle stedene hele tiden. – Flere beboere var bekymret for om ID-papirer har gått tapt i brannen. Vet dere noe om det på dette tidspunktet? – Vi har fått opplyst at det skal befinne seg i et brannskap, så vi får se om det er intakt.
Bassel Al-Tahhan (45) risikerte livet for å hente ID-papirene da asylmottaket i Hemsedal sto i flammer. – Det er alt jeg har, sier han.